Diari Oficial de la Generalitat Valenciana


Sumari del DOGV 9592, del 10-05-2023 (2023/5000)

Anunci de la sol·licitud d'ofertes per a l'adquisició d'habitatges per a usar-los com a habitatges tutelats destinats a infància i adolescència (inclosos els d'emancipació).
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9592

Data del DOGV
:   10-05-2023

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2023/5000


Data del document
:   04-05-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * contracte administratiu

Anunci de la sol·licitud d'ofertes per a l'adquisició d'habitatges per a usar-los com a habitatges tutelats destinats a infància i adolescència (inclosos els d'emancipació). [2023/5000]  
La Vicepresidència i Conselleria d'Igualtat i Polítiques Inclusives, de conformitat amb el que es disposa en la Llei 14/2003, de 10 d'abril, de patrimoni de la Generalitat Valenciana està interessada en l'adquisició del ple domini d'habitatges, lliures de càrregues i gravàmens, amb els requisits que s'indiquen a continuació per a ser destinats a habitatges tutelats destinats a infància i adolescència.  
  
Primer. Requisits dels immobles  
En el moment de la presentació de les ofertes, tant els habitatges com els edificis que els alberguen hauran de complir els següents requisits:  
Habitatges situats en municipis de la Comunitat Valenciana amb més de 25.000 habitants.  
- Estar situats en sòl urbà segons el planejament municipal d'acord amb l'ordenació urbanística, i amb fàcil accés a equipaments i serveis comunitaris, ben comunicats i amb adequada xarxa de transports públics.  
- Tant els habitatges com, si és el cas, les zones comunes de l'edifici hauran d'estar en bon estat de conservació i complir les condicions d'habitabilitat i accessibilitat segons la normativa vigent. L'habitatge disposarà de cèdula d'habitabilitat o llicència d'ocupació o qualificació definitiva com a habitatge protegit, si és el cas.  
- En els supòsits d'edificacions amb ús residencial destinat a habitatge d'antiguitat superior a cinquanta anys, s'haurà de disposar de document que acredite la realització d'una inspecció tècnica a càrrec d'un òrgan facultatiu competent, que avalue l'estat de conservació de l'edifici, almenys cada deu anys.  
- L'habitatge disposarà de certificació energètica i estarà en condicions d'obtindre l'alta de subministraments bàsics (electricitat, aigua potable i gas).  
- Disposarà de servei de proveïment d'ACS que garantisca el subministrament d'acord amb el nombre de persones de l'habitatge i els punts de consum (aigüeres, lavabos, dutxes i banyeres).  
- Els habitatges hauran de tindre una capacitat mínima per a 4 persones, i hauran de tindre, almenys, les següents dependències: saló menjador, cuina, 2 o més dormitoris i bany complet (vàter, lavabo i dutxa) i disposar almenys de 80 metres quadrats útils. Les habitacions, si són senzilles hauran de disposar almenys de 12 metres quadrats útils i si són dobles 16 metres quadrats útils. A partir de 4 persones han de disposar de bany + lavabo fins a un màxim de 7 persones, i dos banys fins a un màxim de 8 persones.  
- Existirà un itinerari accessible des de la via pública fins a la porta d'accés al centre. Aquest itinerari comunicarà la via pública a través de l'entrada principal a l'edifici amb la porta d'accés al centre per l'interior de l'edifici.  
- En el cas que les persones usuàries no utilitzen cadira de rodes l'ascensor podrà tindre unes dimensions de cabina inferiors a les exigibles per a un ascensor accessible.  
- A l'interior de l'habitatge existirà un itinerari accessible sense escales ni esglaons aïllats que connecte l'entrada accessible a aquest amb els següents recintes, o espais si no estan compartimentats: sala d'estar, menjador, cuina, un bany i un dormitori. L'amplària lliure de pas del corredor de l'itinerari accessible serà com a mínim de 0,90 m amb almenys una zona d'espai per al gir de diàmetre 1,20 m lliure d'obstacles.  
- L'amplària lliure de pas en les portes d'entrada a l'habitatge i en les dels recintes de l'apartat anterior serà major o igual que 0,80 m, mesurada entre el marc i la porta, descomptant la grossària de la fulla, i aportada per no més d'una fulla.  
- En el dormitori es podrà inscriure un cercle de diàmetre d'1,20 m lliure d'obstacles i fora de l'abatiment de la porta.  
- El bany disposarà d'una porta corredissa. El lavabo serà sense pedestal amb un espai lliure inferior mínim de 70 (altura) x 50 (profunditat) cm. La dutxa enrasada amb el sòl; del mateix material que el sòl del bany, d'una resistència al lliscament de classe 3 i amb un pendent del 2 % a embornal o de placa de dutxa enrasada amb el paviment sense desnivell. El vàter es disposarà de manera que es garantisca un espai de transferència lateral d'amplària 80 cm. L'aixeteria serà com a mínim manual de tipus monocomandament. Disposarà d'un espai de maniobra lliure d'obstacles d'1,50 m de diàmetre. En el cas que no siga possible proporcionar aquest espai, es pot disposar un espai d'almenys 1,20 m de diàmetre o podrà inscriure's l'espai d'1,50 m de diàmetre aprofitant l'espai lliure disponible sota el lavabo fins a una profunditat de 20 cm.  
  
- Els habitatges han de reunir les condicions òptimes o adequades per a ser ocupades immediatament després de la formalització de la seua adquisició, per la qual cosa han d'estar lliures d'estris inútils i en condicions higièniques i de neteja adequades. Així mateix, han d'estar lliures d'ocupants (arrendataris, ocupants i precaristes) amb el títol jurídic habilitant per a això o sense aquest.  
- Estar inscrits en el Registre de la Propietat a nom de la/les persona/es natural/s o jurídica/ques que presenten l'oferta.  
- Estar lliures de càrregues i gravàmens i en condicions jurídiques que permeten la seua immediata escripturació i inscripció en el Registre de la Propietat. Excepcionalment s'admetran habitatges gravats amb hipoteca quan s'aporte un compromís subscrit per la persona titular de la propietat de procedir a la seua cancel·lació de forma anticipada o simultània a la formalització del contracte de compravenda de l'habitatge.  
- Estar al corrent de pagament de les despeses de comunitat, de tots els subministraments (aigua, llum i gas, si és el cas), així com dels tributs estatals, locals o de la comunitat autònoma que els graven, particularment de l'impost sobre béns immobles i de la taxa de recollida de residus sòlids urbans.  
  
Segon. Oferta econòmica  
S'adjuntarà oferta econòmica.  
El preu dels habitatges no podrà superar el que s'indica en l'annex 1, segons la zona, i seran automàticament rebutjades les ofertes amb un preu mitjà per metre útil (amb IVA inclòs si és el cas) que superen el preu del metre útil que figure en aquest annex.  
Per a poder comparar preus de manera homogènia, es prendrà el preu de l'oferta dividit pels metres quadrats útils; a aquest efecte s'entendrà que la superfície útil és la resultant d'aplicar a la superfície construïda que consta en el Cadastre el coeficient 0,75, tal com s'estableix en l'article 9 del Decret 90/2009, de 26 de juny, reglament d'habitatges de protecció pública.  
No es podrà oferir més d'un immoble en un mateix edifici.  
  
Tercer. Informació i contacte. Termini de presentació d'oferta  
1. Informació i contacte:  
- Dependència: Direcció General d'Infraestructures de Serveis Socials.  
- Domicili: c/ Democràcia, 77, Ciutat Administrativa 9 d'Octubre - torre 3.  
- Telèfon: 930 917 270.  
- Correu electrònic: infraestructures\_xzpszhh@ecl.wn  
2. Termini i forma per a realitzar les propostes:  
20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana.  
Les persones interessades hauran de presentar:  
- Oferta econòmica signada electrònicament per la persona titular registral de l'habitatge on s'identifique adequadament l'habitatge i s'especifique la seua referència cadastral.  
- Declaració responsable que l'habitatge compleix els requisits exigits.  
  
València, 4 de maig de 2023.- El sotssecretari de la Vicepresidència d'Igualtat i Polítiques Inclusives: Daniel Mestre Cañón.  
  
  
ANNEX I  
  
Preu màxim dels habitatges (€/m² ÚTIL)  
Per a poder comparar preus de manera homogènia, es prendrà el preu de l'oferta dividit pels metres quadrats útils, a aquest efecte es considerarà que la superfície útil és la resultant d'aplicar a la superfície construïda que consta en cadastre el coeficient 0,75, tal com s'estableix en l'article 9 de Decret 90/2009, de 26 de juny, Reglament d'habitatges de protecció pública.  
El preu màxim dels habitatges, prenent com a referència els habitatges usats (HU) de la disposició transitòria segona del Decret 191/2013 sobre el preu màxim d'habitatges qualificats a l'empara de plans d'habitatge anteriors, admés és segons els municipis:  
  
Grup A (2.300 €/m²)  
València  
  
Grup A2 (2.150 €/m²)  
Alacant i Castelló  
  
Grup B (1.900 €/m²)  
València  
Alboraia, Gandia, Manises, Mislata, Paterna, Picanya, Quart de Poblet, Sagunt, Sedaví, Torrent i Xirivella.  
Castelló  
Benicàssim/Benicásim, Borriana/Burriana i Vila-real.  
Alacant  
Benidorm, el Campello, Elx/Elche, Mutxamel, Sant Joan d'Alacant i Sant Vicent del Raspeig/San Vicente del Raspeig.  
  
Grup C1 (1.600 €/m²)  
València  
Alaquàs, Albal, Alcàsser, Aldaia, Alfafar, Algemesí, Almàssera, Alzira, Benetússer, Beniparrell, Burjassot, Catarroja, Cullera, Foios, Godella, Llíria, Llocnou de la Corona, Meliana, Moncada, Oliva, Ontinyent, Paiporta, Picassent, Puçol, el Puig de Santa Maria, Requena, Rocafort, Silla, Sueca, Tavernes Blanques, Tavernes de la Valldigna, Utiel i Xàtiva.  
Castelló  
Almassora, les Alqueries, Benicarló, Borriol, Nules, Onda, la Vall d'Uixó i Vinaròs.  
Alacant  
Alcoi/Alcoy, Altea, Aspe, Calp, Crevillent, Dénia, Elda, Guardamar del Segura, Monforte del Cid, Novelda, Orihuela, Petrer, Santa Pola, Torrevieja, la Vila Joiosa/Villajoyosa, Villena i Xàbia/Jávea.  
  
Grup C2 (1.500 €/m²)  
València  
Albalat dels Sorells, Albuixech, Alfara del Patriarca, Benaguasil, Bétera, Bonrepòs i Mirambell, Carcaixent, l'Eliana, Emperador, la Pobla de Vallbona, Massalfassar, Massamagrell, Massanassa, Museros, la Pobla de Farnals, Rafelbunyol, Riba-roja de Túria, San Antonio de Benagéber i Vinalesa  
Castelló  
Moncofa i Segorbe.  
Alacant  
Almoradí, Castella, Ibi i Onil  
  
Resta de municipis (1.200 €/m²)